Jones ShaneHon SHANE JONES (Minister for Oceans and Fisheries): Kei ngā uri kua oti te whakarauika mai ki konei ki roto i tō koutou Whare. Te Whare i whakaritea hei noho mā mātou mō tēnei wā hei whiriwhiri i tēnei wā hei whakatutuki mā mātou i ngā mahi i tīmata mai noa atu i ō koutou mātua kua poupou ki te matemate. Nā reira ngā uri a Te Whakatōhea ngā uri a Mataatua waka Rangitūtohu waka ērā atu o ngā kārangarangatanga mai te ao kōhatu. Tēnā koutou ka tatū mai ki konei. Kua roa noa tēnei take e werewere ana. Ahau ka mahara ki te wā tā koutou tamaiti e minita ana i konei te mokopuna a Mōnita Delamere a Tuariki nāna i akiaki nāna i whai i te wā e mana tonu ana a Doug Graham hei minita i roto i te kāwanatanga o Mr Bolger. Kīhai rawa i oti i taua wā i whakahēngia e Te Ranginui me wana kaitautoko. Kua pou te hia rā nei tau ko ia tēnei ko tatou i tēnei pito o tēnei rautau e rapu ana me pēhea rānei e whakaeangia ai me pēhea rānei e whakaeangia ai aua hapa aua hara aua mahi i oti i te wā o ō tatou wheinga. Hei aha māku e whakaranea ngā kōrero mō tō koutou whanaunga a Te Ranginui. Mā koutou anō a ia e kōrero i roto i wō koutou whare i runga i ō koutou marae. Nā ka heke mai kia Claud ka heke mai ki ngā mātua o tērā wā nā kua riro ko koutou hei whakatutuki. Me timata au i konei mō te kōrero ki ngā hapū. Ahakoa kōrero mai ana tērā atu o ngā mema me whakawatea he huarahi e puta ai ngā hapū mahi nui kia whakatōpūngia ai ngā maramara o tētahi iwi. Kahore he oranga kahore he kaha māku e titiro ki te kongakonga o tatou iwi Māori. Mā roto i te whakatōpū tanga mā roto i te whakahuihuinga o ngā tātai katoa i raro i te maru Kotahi kātahi tatou ka taea te kī kua ea ngā moemoeā mai i ō tatou wheinga. Tērā tētahi wāhanga tēnā pea ā tōna wā ka huri anō te ihu o te kāwanatanga ki te hongihongi ki te ketuketu rānei mena he oranga ka kitea mā roto i a Ūpokorehe. Ēngari he take kē anō tērā. Mō te wahanga ki ngā whenua i riro pōhēhē i riro muru i riro raupatu atu. Kīhai tēnei kāwanatanga e noho nei ahau i āhei te whakahoki mai i ngā whenua katoa. Ēngari nā mātou i titiro ki te moana. Ko te pāmu kāhorekau i whakahokia mai tērā pea he pāmu mātaitai he pāmu oranga kei roto i ngā mau o te tai kei roto i te mata o te tai kei roto i te takutai ka taea te kī ka ea ēnei mahi. Nā reira nui noa atu te tautoko kia āmenengia ai tēnei pire me te mahara ko koutou tētahi iwi e te māngai o te Whare ko tēnei iwi roa noa e whakatahangia ana i roto i te tumunga me te paringa o te tai tōrangapū. Ehara ko tētahi iwi pēnei i a Ngāi Tahu ehara ko tētahi iwi pēnei i a Tainui ehara ko tētahi iwi mātotoru te tangata iti te roro pēnei i ahau i a Ngāpuhi e tū nei. Ēngari he iwi i ū tonu ki ngā Kaupapa o te hāhi. He hāhi i whakaritea hei Kaupapa mā koutou mai te wā i a Te Kōti. Ehara i te hāhi whakapāhongia ai pēnei me tērā whanaunga o tatou a Bishop Tāmaki kahore. Engari ko tēnei hāhi tapu mau tonu i roto i ngā ritenga i kite ai koutou he iwi Motuhake. Ko ia tāku e tautoko ake nei māua ko taku Rangatira nā te mea ēnei momo kōrero e hāngai ana ki te ngākau o te Māoritanga. E hāngai ana ki te mauri me te manawa o te Māoritanga. Karekau pēnei me ngā pahupahu mama noa iho te kite mama noa iho te kapokapo i runga i te reo irirangi kahore. Me te mahara hoki ki te roa o te wā i rapu ai ngā ūpoko ehara i te mea ko tō koutou iwi anake engari ko te hapori whānui. Me pēhea rānei ngā wehewehenga ka whakamāmāngia ai me pēhea rānei wētahi Kaupapa hou e whāngaitia ai ki te pūtea e whāngaitia ai ki te oranga kia whiwhi mahi ai kia whiwhi huarahi hou ai ā kia ea ai ngā manako kei ā tatou Tamariki. Ehara i te mea ko te katoa o ngā tūmanako ka ea mā roto i te pire nei ēngari ko tā mātou he tautoko i a koutou he tautoko ngā mahi i oti i tērā pāti e noho mai rā. Ko te pāti nui kei tēnei taha a Nāhinara kahore he patanga kahore he pononga kahore he tikanga kia noho wehe kē ai pēnei i ahau me tō mātou wāhi pāti me tū tahi kia koke whakamua ai koutou i roto i tēnei whai o koutou. I roto i tēnei whare ahakoa werewere tonu ana te hia rānei take kei waenga i a tatou te iwi Māori. I tēnei rā ka whakatutukitia tēnei wāhanga o te Kaupapa e whakaritea hei whakatutuki mā tēnei reanga. Ko wai ka hua ko wai ka mōhio he aha rānei e toe ana hei ngā reanga e haere ake nei.[To you the descendants who have assembled here in your House. The House in which we sit here today and debate on how we can best complete what was first set forth here by your elders who have now passed on. And so the descendants of Whakatōhea the descendants of Rangitūtohu and all the other kin from the old world. Thank you all who are present here today. This has been a very long time in the making. Myself I remember when one of your descendants was a Minister here the grandchild of Mōnita Delamere it was Tuariki who supported during the time where Doug Graham still held mana as a Minister in Mr Bolger's Government. It didn't come to fruition it was challenged by Te Ranginui and his supporters. So many years have passed. In this day and age we are searching for how to satisfy and rectify those wrongdoings the hardship upon your people at that time. It isn't for me to speak to what your kin Ranginui had advocated for. Only you can speak on him in your own house and in your own courtyard. And then we come down to Claud the elders of that time. And now the responsibility is up to you to take up. I shall start here to speak to the hapū. Despite what that member said about clearing a pathway for the tribes to thrive it is a huge task to bring a people together. There is no wealth no strength I will look at the little that the Māori do have. Through assembling through bringing together of all the people under one umbrella only then can we say that our elders dreams have been met. There may also be a time where the pathway changes and that the government will meet with and see if there is a pathway ahead in the Ūpokorehe. That is however a different matter. In regards to the land that was wrongfully taken that was confiscated. This Government is unable to return all of the lands. But as we focus on the sea. The farms nothing bring back muscle farming there is successful farming in the tides of the ocean. It is within the sea that we might find wealth. And so there is much more reason to support this bill and to remember also that you are one nation dear Speaker of the House this is one nation who during the tides perpetual ebbs and flows have been challenging politics. Unlike a nation such as Ngāi Tahu unlike the nation of Tainui unlike such nation as my nation of Ngāpuhi who are large but dimwitted. They are a nation who are staunch to their religious teachings. A religion that was set forth for you from the time of Te Kōti. Not a religion like our cousin Bishop Tamaki no but this religion is sacred and still abide by their principles you see they are a unique people. That is why I support it me and my leader because these words are relevant to the Māori people. It is in regards to the core and inner being of Māoridom. Unlike the ravings of some that are easy to see that is easy to hear on the radio station no but also note the long arduous efforts put forward not only by you but by the wider community. How do we satisfy the division how do we grow the economy growth for the wealth to create jobs to prosper and to manifest the dreams of our children. It is not as if all the aspirations will be successful within this bill alone but we are here to support you and to support what was started from that Party sitting over there. The big party is on this side National there is no reason for us to be divided but we need to stand together so that we and you can move forward. In this House despite forgetting the many issues surrounding us Māori on this day at least we can satisfy one part of these issues for the current generation. Who knows what the future holds for the future generations.]I stand to support the efforts of Whakatōhea a tribe hailing from what we call today the Eastern Bay of Plenty a very traditional group within Māoridom the keepers of their own faith shared by other iwi of that particular area. I refer here obviously to the Ringatū church. I refer also to the fact that all iwi have management challenges with hapū. But let us say it's important that we simplify the process so we avoid what we call in Māori the kongakonga principle—crumbs being left rather than a robust or singular body. For those reasons we of all people in New Zealand First understand and one hapū is referred to here Te Ūpokorehe and as I've said in our Māori language it may come to pass at some other time that another Government takes up their particular issue but as of today we stand with this bill this report and the need to enable Whakatōhea leadership to move forward with the endowment that is contained in this settlement.But it's an endowment also that has been augmented and added to by the efforts of myself and my leader and indeed the late Parekura Horomia who took us to Whakatōhea in about 2006-07 to talk about the development of an aquaculture industry off the coast of that part of Mataatua country. So the kaupapa keeps going on. This is only one part of the contribution and as we've said in our reo it speaks of what this generation in the context of binding the past the present and the future to lay down a kaupapa so that the sadness the mistakes the anger the disappointment of the past fades away and we look forward. It may sound trite when I say it like this but no society prospers by continually looking backwards continually raking up the coals of discontent. I as a member of the Ngāpuhi tribe know that better than any other single whānau in Aotearoa. I salute you. Tēnā koutou katoa.